CELEX: C2005/069/15
Language: el
Date: 2005-03-19 00:00:00
Title: Υπόθεση C-10/05: Αίτηση για την έκδοση προδικαστικής αποφάσεως που υπέβαλε το Cour administrative (Μεγάλο Δουκάτο του Λουξεμβούργου) με απόφαση της 11ης Ιανουαρίου 2005, στην υπόθεση Cynthia Mattern και Hajrudin Cikotic κατά Υπουργού Εργασίας και Απασχολήσεως

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/7
            
         Αίτηση για την έκδοση προδικαστικής αποφάσεως που υπέβαλε το Cour administrative (Μεγάλο Δουκάτο του Λουξεμβούργου) με απόφαση της 11ης Ιανουαρίου 2005, στην υπόθεση Cynthia Mattern και Hajrudin Cikotic κατά Υπουργού Εργασίας και Απασχολήσεως
   (Υπόθεση C-10/05)
   (2005/C 69/15)
   Γλώσσα διαδικασίας: η γαλλική
   Με απόφαση της 11ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 14 Ιανουαρίου 2005, το Cour administrative (Μεγάλο Δουκάτο του Λουξεμβούργου), στο πλαίσιο της διαφοράς μεταξύ, αφενός, Cynthia Mattern και Hajrudin Cikotic και, αφετέρου, Υπουργού Εργασίας και Απασχολήσεως, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως.
   Το Cour administrative (Μεγάλο Δουκάτο του Λουξεμβούργου) ζητεί από το Δικαστήριο να αποφανθεί επί του ερωτήματος αν οι κοινοτικές διατάξεις περί ελεύθερης κυκλοφορίας των εργαζομένων εφαρμόζονται σε υπήκοο τρίτης χώρας, σύζυγο κοινοτικής υπηκόου, η οποία παρακολούθησε κύκλο επαγγελματικής καταρτίσεως και μαθητείας σε χώρα μέλος άλλη από τη δική της, και αν, εξ αυτού του λόγου, ο μη έχων κοινοτική ιθαγένεια σύζυγος μπορεί να απαλλαγεί από την υποχρέωση να έχει άδεια εργασίας δυνάμει των διατάξεων που εξασφαλίζουν στους κοινοτικούς υπηκόους και στα μέλη των οικογενειών τους, υπηκόους τρίτων χωρών, το δικαίωμα για ελεύθερη κυκλοφορία των εργαζομένων.